|  |  |
| --- | --- |
| Številka: 0070-99/2024 | |
| Ljubljana, 20. 2. 2025 | |
| EVA 2024-2711-0081 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| **ZADEVA: Uredba o podelitvi koncesij za opravljanje javne zdravstvene službe na področjih**  **specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije) in zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije) – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na seji dne … pod točko … sprejela naslednji  SKLEP  Vlada Republike Slovenije je izdala Uredbo o podelitvi koncesij za opravljanje javne zdravstvene službe na področjih specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije) in zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije) ter jo objavi v Uradnem listu Republike Slovenije.  Barbara Kolenko Helbl  generalna sekretarka  Priloga:   * Predlog uredbe   Sklep prejmejo:   * Ministrstvo za zdravje, * Služba Vlade Republike Slovenije za zakonodajo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * dr. Valentina Prevolnik Rupel, ministrica * Denis Kordež, državni sekretar * Jasna Humar, generalna direktorica Direktorata za zdravstveno varstvo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Na podlagi Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 112/24 – ZDIUZDZ; v nadaljnjem besedilu: Zakon o zdravstveni dejavnosti) se zdravstvena dejavnost opravlja na primarni, sekundarni in terciarni ravni. Mrežo javne zdravstvene službe na sekundarni ravni zagotavlja Republika Slovenija. Zdravstvena dejavnost na sekundarni ravni glede na Pravilnik o vrstah zdravstvene dejavnosti (Uradni list RS, št. 58/22, 89/22, 14/23, 34/23, 9/24, 95/24 in 112/24) obsega tudi specializirano zdravstveno dejavnost, kamor spadajo tudi področja oftalmologije, psihiatrije, interne medicine s pulmologijo, pediatrične alergologije in klinične psihologije. Prav tako na sekundarni nivo spadajo tudi določene vrste zobozdravstvene dejavnosti, med drugim tudi čeljustna in zobna ortopedija, parodontologija, zobne bolezni in endodontija in maksilofacialna kirurgija.  Javno službo v zdravstveni dejavnosti lahko poleg javnih zdravstvenih zavodov opravljajo na podlagi koncesije domače in tuje pravne in fizične osebe, če izpolnjujejo pogoje, ki jih določa Zakon o zdravstveni dejavnosti.  Prvi odstavek 42. člena Zakona o zdravstveni dejavnosti določa, da je koncesija pooblastilo, ki se podeli fizični ali pravni osebi za opravljanje javne zdravstvene službe. Zdravstveno dejavnost na podlagi koncesije opravlja koncesionar v svojem imenu in na svoj račun. Koncesijo na sekundarni ravni podeli Ministrstvo za zdravje. Koncesija se podeli za določen čas 15 let, šteto od dneva začetka opravljanja programov zdravstvene dejavnosti in je po Zakonu o zdravstveni dejavnosti ni več mogoče podaljšati.  Institut podaljšanja koncesij je urejal veljavni Zakon o zdravstveni dejavnosti, in sicer v 43. členu. V drugem odstavku 43. člena ZZDej je bilo določeno, da najpozneje 12 mesecev pred potekom obdobja podelitve koncesije koncedent preveri realizacijo programa v podeljenem obsegu ter ali še obstoji potreba po podelitvi koncesije, upoštevaje drugi odstavek 42. člena ZZDej. Če so izpolnjeni prej navedeni pogoji, koncedent na podlagi pozitivnega mnenja Zavoda za zdravstveno zavarovanje Slovenije in pristojne zbornice oziroma strokovnega združenja podaljša obdobje podelitve koncesije za naslednjih 15 let. Odločba Ustavnega sodišča, št. U-I-198/19-25 z dne 5. 1. 2023 je razveljavila določila drugega do četrtega odstavka 43. člena ZZDej, do drugačne zakonske ureditve, pa mora koncedent (ministrstvo na sekundarni ravni in občine na primarni ravni) najpozneje 12 mesecev pred potekom obdobja podelitve koncesije preveriti, ali še obstaja potreba po podelitvi koncesije, upoštevaje drugi odstavek 42. člena ZZDej. Če ta potreba obstaja, koncedent postopa po pravilih za podelitev (nove) koncesije, urejenih v 44.a do 44.k členu ZZDej. Taka začasna ureditev pomeni, da v primerih podaljšanja obdobja podelitve koncesije ni samodejnega podaljšanja, temveč se tudi v takem primeru opravi javni razpis, na katerem lahko konkurirajo vsi zainteresirani ponudniki zdravstvenih storitev.  Koncesija se podeli, če koncedent (konkretno Ministrstvo za zdravje) ugotovi, da javni zdravstveni zavod ne more zagotavljati opravljanja zdravstvene dejavnosti v obsegu, kot je določen z mrežo javne zdravstvene službe, oziroma če javni zdravstveni zavod ne more zagotoviti potrebne dostopnosti do zdravstvenih storitev. V skladu s tem je Ministrstvo za zdravje za programe, za katere je bilo ugotovljeno, da jih dosedanji izvajalci ne morejo več izvajati, preverilo, ali bi jih lahko izvedli javni zdravstveni zavodi. Ministrstvo za zdravje je bodisi pozvalo javne zavode da pojasnijo, kakšne so možnosti prevzema navedenega programa, in sicer predvsem z vidika zadostnih in ustreznih prostorov in opreme ter kadra za opravljanje navedene vrste zdravstvene dejavnosti, bodisi je podatke prejelo s strani Zavoda za zdravstveno zavarovanje Slovenije. Na podlagi pisnih preverjanj je bilo ugotovljeno, da javni zdravstveni zavodi ne morejo zagotoviti dostopnosti na naslednjih področjih:   * 1. specializirane zdravstvene dejavnosti: oftalmologije v skupnem obsegu 2,1 programa, psihiatrije v skupnem obsegu 1,0 programa, interne medicine s pnevmologijo v obsegu 1,0 programa, pediatrične alergologije v obsegu 0,6 programa, klinične psihologije v skupnem obsegu 1,5 programa;   2. zobozdravstva: čeljustne in zobne ortopedije v skupnem obsegu 2,3 programa, parodontologije v skupnem obsegu 2,1 programa, zobnih bolezni in endodontije v obsegu 1,0 programa in maksilofacialne kirurgije v obsegu 1,0 programa.   Upoštevaje navedeno bi se podelile koncesije za opravljanje zdravstvene dejavnosti na področju specializirane zdravstvene dejavnosti v skupnem obsegu 6,2 programa in na področju zobozdravstva v skupnem obsegu 6,4 programa.  Noben od navedenih programov, ki se bodo podelili v obliki koncesije ne predstavlja širitve programov, za katerega bi Ministrstvo za zdravje iz proračuna moralo zagotoviti dodatna sredstva. Pri vseh navedenih programih gre za to, da se je koncesija bodisi vrnila, bodisi se koncesijski program ne izvaja, javni zavodi na teh območjih pa v izvajanje programa ne more prevzeti. Torej gre za programe, ki so se že izvajali, koncesije so bile že podeljene, vendar so jih koncesionarji iz različnih vzrokov (bolezen, upokojitev, neizvajanje programa) vrnili in bi jih lahko poimenovali kot t.i. nadomestne koncesije. Ministrstvo za zdravje predlaga, da se razpišejo koncesije za prej navedena področja na območjih, kjer so potrebe po teh zdravstvenih dejavnostih, za kar pa Zakon o zdravstveni dejavnosti zahteva sprejetje koncesijskega akta.  V skladu z navedenim je pripravljen predlog uredbe o podelitvi koncesije za opravljanje javne službe.  Koncesijski akt za opravljanje zdravstvene dejavnosti na sekundarni ravni zdravstvene dejavnosti sprejme Vlada Republike Slovenije ob predhodnem soglasju Zavoda za zdravstveno zavarovanje Slovenije k predvidenemu obsegu opravljanja programov zdravstvene dejavnosti, ki bodo predmet koncesijskega akta. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
|  | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| (Če je odgovor NE, navedite, zakaj ni bilo objavljeno.) | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| **dr. Valentina Prevolnik Rupel**  **ministrica** | | | | | | | | |

**PRILOGA 3**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … pod točko … sprejela naslednji

SKLEP:

Vlada Republike Slovenije je izdala Uredbo o podelitvi koncesij za opravljanje javne zdravstvene službe na področjih specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije) in zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije) ter jo objavi v Uradnem listu Republike Slovenije.

Barbara Kolenko Helbl

generalna sekretarka

Priloga:

* predlog uredbe.

Prejmejo:

* Ministrstvo za zdravje,
* Služba Vlade Republike Slovenije za zakonodajo.

**PREDLOG**

**EVA 2024-2711-0081**

Na podlagi tretjega odstavka 44.a člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 112/24 – ZDIUZDZ) Vlada Republike Slovenije izdaja

**UREDBO**

**o podelitvi koncesij za opravljanje javne zdravstvene službe na področjih specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije) in zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije)**

I. SPLOŠNE DOLOČBE

**1. člen**

Ta uredba je koncesijski akt, na podlagi katerega Vlada Republike Slovenije določa vrsto, območje in predvideni obseg opravljanja programov zdravstvene dejavnosti, za katere se objavi javni razpis za podelitev koncesije, trajanje koncesije ter utemeljitev razlogov za podelitev koncesije v skladu z Zakonom o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 112/24 – ZDIUZDZ; v nadaljnjem besedilu: Zakon o zdravstveni dejavnosti).

**2. člen**

Koncesija se v skladu s to uredbo podeli na področjih:

1. Specializirane zdravstvene dejavnosti:

* oftalmologije v specialistični zunajbolnišnični dejavnosti na območju naslednjih statističnih regij (v nadaljnjem besedilu: območje): Podravska in Koroška,
* psihiatrije v specialistični zunajbolnišnični dejavnosti na območju Gorenjska,
* interne medicine s pnevmologijo v specialistični zunajbolnišnični dejavnosti na območju Primorsko-notranjska Slovenija,
* pediatrične alergologije v specialistični zunajbolnišnični dejavnosti na območju Osrednjeslovenska,
* klinične psihologije na območju Osrednjeslovenska.

1. Zobozdravstvene dejavnosti:

* čeljustne in zobne ortopedije na območju Osrednjeslovenska in Gorenjska,
* parodontologije na območju Jugovzhodne Slovenije, Goriške in Gorenjske,
* zobnih bolezni in endodontije na območju Jugovzhodne Slovenije,
* maksilofacialne kirurgije na območju Osrednjeslovenska.

II. PREDMET IN PREDVIDENI OBSEG KONCESIJSKE DEJAVNOSTI TER RAZLOGI ZA PODELITEV KONCESIJE

**3. člen**

Predmet koncesije je opravljanje javne zdravstvene službe na področju:

* specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije), in sicer v predvidenem skupnem obsegu 6,2 programa,
* zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije), in sicer v skupnem obsegu 6,4 programa.

**4. člen**

Koncesija se podeli na območjih in v obsegih:

1. Specializirane zdravstvene dejavnosti:

* oftalmologije v specialistični zunajbolnišnični dejavnosti
  1. Podravska 0,5 programa
  2. Koroška v skupnem obsegu 1,6 programa.
* psihiatrije v specialistični zunajbolnišnični dejavnosti

1. Gorenjska 1,0 programa

* interne medicine s pnevmologijo v specialistični zunajbolnišnični dejavnosti

1. Primorsko-notranjska Slovenija v skupnem obsegu 1,0 programa (0,8 pnevmologije in 0,2 interne medicine),

* pediatrične alergologije v specialistični zunajbolnišnični dejavnosti
  1. Osrednjeslovenska 0,6 programa.
* klinične psihologije

1. Osrednjeslovenska v skupnem obsegu 1,5 programa.
2. Zobozdravstvene dejavnosti:

* čeljustne in zobne ortopedije
  1. Osrednjeslovenska 1,3 programa,
  2. Gorenjska 1,0 programa.
* parodontologije

1. Jugovzhodna Slovenija, 1,0 programa,
2. Goriška 0,5 programa,
3. Gorenjska 0,6 programa.

* zobnih bolezni in endodontije

1. Jugovzhodna Slovenija, 1,0 programa.

* maksilofacialne kirurgije v specialistični zunajbolnišnični dejavnosti

1. Osrednjeslovenska 1,0 programa.

**5. člen**

Koncesija se podeli za obdobje 15 let, šteto od dneva začetka opravljanja programov zdravstvene dejavnosti.

**6. člen**

(1) Koncesije za opravljanje javne zdravstvene službe na področjih specializirane zdravstvene dejavnosti (oftalmologije, psihiatrije, interne medicine s pnevmologijo, pediatrične alergologije, klinične psihologije) in zobozdravstvene dejavnosti (čeljustne in zobne ortopedije, parodontologije, zobnih bolezni in endodontije in maksilofacialne kirurgije) se podelijo, ker javni zdravstveni zavodi na območjih, na katerih se podeli koncesija, navedene zdravstvene dejavnosti ne morejo zagotavljati v obsegu, kakor je določen z mrežo javne zdravstvene službe.

(2) Koncesije na območjih in v obsegih iz prejšnjega člena se podelijo zaradi zagotavljanja potrebne dostopnosti zdravstvenih storitev in skrajšanja čakalnih dob.

III. POGOJI IN POSTOPEK PODELITVE KONCESIJE

**7. člen**

(1) Koncesije se podeli na podlagi javnega razpisa, ki se objavi na spletni strani Ministrstva za zdravje in portalu javnih naročil.

(2) Javni razpis mora vsebovati podatke, ki jih določa 44.b člen Zakona o zdravstveni dejavnosti.

(3) Razpisna dokumentacija, ki se objavi na spletni strani Ministrstva za zdravje ali portalu javnih naročil, mora biti pripravljena v skladu s 44.c členom Zakona o zdravstveni dejavnosti.

(4) Javni razpis je uspešen, če je do poteka razpisnega roka predložena najmanj ena veljavna prijava za posamezno razpisano koncesijo. Prijava je veljavna, če je pravočasna in v celoti izpolnjuje vse zahteve iz javnega razpisa. Če javni razpis ne uspe, se lahko ponovi.

**8. člen**

(1) Ponudnik mora za pridobitev in opravljanje koncesije izpolnjevati pogoje, ki jih določa 44.č člen Zakona o zdravstveni dejavnosti, in druge pogoje, opredeljene v razpisni dokumentaciji.

(2) Pri izboru koncesionarja med različnimi ponudniki Ministrstvo za zdravje upošteva merila, ki jih določa 44.d člen Zakona o zdravstveni dejavnosti, in merila, določena v razpisni dokumentaciji.

(3) Merila iz prejšnjega odstavka pripravi in določi komisija, ki je sestavljena iz treh članov, zaposlenih na Ministrstvu za zdravje. Člane določi minister, pristojen za zdravje, in sicer s pisnim sklepom.

IV. SKLENITEV KONCESIJSKE POGODBE, NADZOR NAD NJENIM IZVAJANJEM IN PRENEHANJE KONCESIJSKEGA RAZMERJA

**9. člen**

(1) Koncesije za opravljanje javne službe na sekundarni ravni zdravstvene dejavnosti podeli Ministrstvo za zdravje z odločbo o izbiri koncesionarja.

(2) Ministrstvo za zdravje in koncesionar medsebojna razmerja uredita s koncesijsko pogodbo, ki se sklene po dokončnosti koncesijske odločbe.

**10. člen**

Koncesijska pogodba preneha na način in pod pogoji, določenimi v 44.i členu Zakona o zdravstveni dejavnosti.

**11. člen**

Ministrstvo za zdravje koncesionarju z odločbo odvzame koncesijo na način in pod pogoji, določenimi v 44.j členu Zakona o zdravstveni dejavnosti.

**12. člen**

Nadzor nad izvajanjem koncesijske odločbe in koncesijske pogodbe v delu, ki se nanaša na razmerje med Ministrstvom za zdravje in koncesionarjem oziroma na njune medsebojne pravice in obveznosti, izvaja Ministrstvo za zdravje v skladu s 44.k členom Zakona o zdravstveni dejavnosti.

V. KONČNI DOLOČBI

**13. člen**

Ministrstvo za zdravje objavi javni razpis iz 7. člena te uredbe najpozneje v tridesetih dneh od uveljavitve te uredbe.

**14. člen**

Ta uredba začne veljati naslednji dan po objavi v Uradnem listu Republike Slovenije.

Št. 0070-99/2024

Ljubljana, dne 20. februarja 2025

EVA 2024-2711-0081

Vlada Republike Slovenije

dr. Robert Golob

predsednik

**OBRAZLOŽITEV**

I. UVOD

Pravna podlaga (besedilo, vsebina zakonske določbe, ki je podlaga za izdajo uredbe):

Zakon o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 112/24 – ZDIUZDZ; v nadaljnjem besedilu: ZZDej) v tretjem odstavku 44.a člena določa, da koncesijski akt na sekundarni ravni zdravstvene dejavnosti sprejme Vlada Republike Slovenije ob predhodnem soglasju Zavoda za zdravstveno zavarovanje Slovenije k predvidenemu obsegu opravljanja programov zdravstvene dejavnosti oziroma zdravstvenih storitev specialistične dejavnosti, ki bodo predmet koncesijskega akta.

Rok za izdajo uredbe, določen z zakonom:

Rok za izdajo uredbe v skladu z ZZDej ni določen.

Splošna obrazložitev predloga uredbe, če je potrebna

1. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Na podlagi Zakona o zdravstveni dejavnosti se zdravstvena dejavnost opravlja na primarni, sekundarni in terciarni ravni. Mrežo javne zdravstvene službe na sekundarni ravni zagotavlja Republika Slovenija. Zdravstvena dejavnost na sekundarni ravni obsega tudi specializirano zdravstveno dejavnost (oftalmologijo, psihiatrijo, interno medicino s pnevmologijo, pediatrično alergologijo, klinično psihologijo) in zobozdravstvene dejavnosti (čeljustno in zobno ortopedijo, parodontologijo, zobne bolezni in endodontijo in maksilofacialno kirurgijo). Javno službo v zdravstveni dejavnosti lahko poleg javnih zdravstvenih zavodov opravljajo na podlagi koncesije domače in tuje pravne in fizične osebe, če izpolnjujejo pogoje, ki jih določa Zakon o zdravstveni dejavnosti.

Prvi odstavek 42. člena Zakona o zdravstveni dejavnosti določa, je koncesija pooblastilo, ki se podeli fizični ali pravni osebi za opravljanje javne zdravstvene službe. Zdravstveno dejavnost na podlagi koncesije opravlja koncesionar v svojem imenu in na svoj račun. Koncesijo na sekundarni ravni podeli Ministrstvo za zdravje. Koncesija se podeli za določen čas 15 let, šteto od dneva začetka opravljanja programov zdravstvene dejavnosti in je po Zakonu o zdravstveni dejavnosti ni več mogoče podaljšati.

Koncesija se podeli, če koncedent (konkretno Ministrstvo za zdravje) ugotovi, da javni zdravstveni zavod ne more zagotavljati opravljanja zdravstvene dejavnosti v obsegu, kot je določen z mrežo javne zdravstvene službe, oziroma če javni zdravstveni zavod ne more zagotoviti potrebne dostopnosti do zdravstvenih storitev. V skladu s tem je Ministrstvo za zdravje za programe, za katere je bilo ugotovljeno, da jih dosedanji izvajalci ne morejo več izvajati, preverilo, ali bi jih lahko izvedli javni zdravstveni zavodi. Ministrstvo za zdravje je bodisi pozvalo javne zavode da pojasnijo, kakšne so možnosti prevzema navedenega programa, in sicer predvsem z vidika zadostnih in ustreznih prostorov in opreme ter kadra za opravljanje navedene vrste zdravstvene dejavnosti, bodisi je podatke prejelo s strani Zavoda za zdravstveno zavarovanje Slovenije. Na podlagi pisnih preverjanj je bilo ugotovljeno, da javni zdravstveni zavodi ne morejo zagotoviti dostopnosti na naslednjih področjih:

1. na področjih specializirane zdravstvene dejavnosti :oftalmologije v skupnem obsegu 2,1 programa, psihiatrije v skupnem obsegu 1,0 programa, interne medicine s pnevmologijo v obsegu 1,0 programa, pediatrične alergologije v obsegu 0,6 programa, klinične psihologije v skupnem obsegu 1,5 programa;
2. na področju zobozdravstva: čeljustne in zobne ortopedije v skupnem obsegu 2,3 programa, parodontologije v skupnem obsegu 2,1 programa in zobnih bolezni in endodontije v obsegu 1,0 programa in maksilofacialne kirurgije v obsegu 1,0 programa.

Poudarjamo, da noben programa ne predstavlja širitve programov, za katerega bi Ministrstvo za zdravje iz proračuna moralo zagotoviti dodatna sredstva. Pri vseh omenjenih programih gre za to, da se je koncesija bodisi vrnila, bodisi se koncesijski program ne izvaja, javni zavodi na teh območjih pa v izvajanje programa ne more prevzeti. Torej gre za programe, ki so se že izvajali, koncesije so bile že podeljene, vendar so jih koncesionarji iz različnih vzrokov (bolezen, upokojitev, neizvajanje programa) vrnili in bi jih lahko poimenovali kot t.i. nadomestne koncesije. Ministrstvo za zdravje predlaga, da se razpišejo koncesije za prej navedena področja na območjih, kjer so potrebe po teh zdravstvenih dejavnostih, za kar pa Zakon o zdravstveni dejavnosti zahteva sprejetje koncesijskega akta

Če se javni razpis ne izvede, se bodo čakalne dobe za prvi pregled pri specialističnih pregledih, pri kliničnih psihologih in pri zobozdravstvenih storitvah še podaljšale. Predlagamo, da se razpišejo koncesije za prej navedena področja na območjih, kjer so potrebe po teh zdravstvenih dejavnostih, za kar pa Zakon o zdravstveni dejavnosti zahteva sprejetje koncesijskega akta.